|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |
| --- |
| **Частична предварителна оценка на въздействието** |
| **Институция:**Министерство на иновациите и растежа | **Нормативен акт:**Проект на Постановление на Министерския съвет за приемане на Устройствен правилник на Фонд „Научни изследвания“ и за изменение и допълнение на нормативни актове на Министерския съвет |
|  | **2025 г.** |
| **Лице за контакт:**Мира Йосифова | **Телефон и ел. поща:**m.yossifova@mig.government.bg |
| **1. Проблем/проблеми за решаване:** **Проблем 1** *1.1. Кратко опишете проблема/проблемите и причините за неговото/тяхното възникване. По възможност посочете числови стойности*Влизането в сила на новия Закон за насърчаване на научните изследвания и иновациите налага приемането на нов Устройствен правилник на Националния иновационен фонд. Съгласно чл. 52 от Закона за насърчаване на научните изследвания и иновациите се създава Национален иновационен фонд като юридическо лице със седалище град София. Управителят на фонда е второстепенен разпоредител с бюджет по бюджета на Министерството на иновациите и растежа.В Националния план за възстановяване и устойчивост (НПВУ) бе планирана реформа „Изпълнение на обща политика за развитие на научните изследвания, иновациите и технологиите в полза на ускорено икономическо и обществено развитие на страната“. Във връзка с изпълнението на тази реформа и поетия ангажимент да бъде разработена и приета законодателна рамка, която да определи новата обща политика за развитие на научните изследвания, технологиите и иновациите в България, е разработен и приет нов Закон за насърчаване на научните изследвания и иновациите (ЗННИИ), обн., ДВ, бр. 39 от 1.05.2024 г. Съгласно чл. 54 от ЗННИИ определя, че управлението и дейността на фонда се осъществяват в съответствие с правилник, приет от Министерския съвет по предложение на министъра на иновациите и растежа. Именно чл. 54 от ЗННИИ е разпоредбата, по силата на която е необходимо приемането на нов правилник на НИФ, чрез който да се уреди организацията и дейността на Фонда. Гореизложените обстоятелства показват, че е необходимо Министерския съвет да приеме правилник на НИФ, за което следва да се предприемат целенасочени регулаторни мерки за разрешаването на описания проблем*.*Настоящото Постановление включва и промени в устройствените правилници и на Министерството на иновациите и растежа, Изпълнителната агенция за насърчаване на малките и средните предприятия и Българската агенция за инвестиции, които предвиждат осъществяване на дейности по споделени услуги. С предложените промени се оптимизират процеси и разходи за административни функции, като счетоводство, правно обслужване, връзки с обществеността и човешки ресурси, които ще се предоставят на второстепенните разпоредители с бюджет към министъра на иновациите и растежа“, за да се осигури по-гъвкаво и ефективно управление. За тази цел се предвижда да се сключват споразумения между главните секретари на администрациите във връзка с дейностите по административно, информационно-техническо, правно, финансово обслужване, управление на собствеността и човешки ресурси.Оптимизацията е отразена в числеността на персонала в администрациите на Минитерството на иновациите и растежа, Изпълнителната агенция за насърчаване на малките и средните предприятия и Българската агенция за инвестиции, която е намалена.Също така с Постановлението са направени и редакционно-технически поправки в Устройствения правилник на Министерството на иновациите и растежа във връзка с дейността на дирекциите, както и в Устройствения правилник на Изпълнителната агенция за насърчаване на малките и средните предприятия във връзка с извършеното разделяне на Министерството на икономиката на Министерство на иновациите и растежа и Министерство на икономиката и индустрията с Решение на Народното събрание от 13 декември 2021 г. за приемане на структура на Министерския съвет на Република България (ДВ, бр. 106 от 2021 г.) и приетите устройствени правилници с Постановление № 20 от 25 февруари 2022 година на Министерския съвет. Увеличава се щатната численост на дирекция „Политики и анализи“ на МИР във връзка с осъществяване на правомощията й, включително по организацията на Национален иновационен фонд (НИФ). Не на последно място, отразени са и промените в Устройствения правилник на Министерството на иновациите и растежа във връзка с измененията в Закона за Българска банка за развитие (в сила от 30 март 2025 г.), с които министърът на финансите се заменя с министъра на иновациите и растежа в качеството му на упражняващ правата на държавата в общото събрание на акционерите на банката. *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Разрешаването на проблема не може да се осъществи в рамките на съществуващото законодателство, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Този вариант е неприложим, тъй като решението на проблема е възможно единствено чрез иницииране на регулаторни мерки и издаване на постановление от Министерския съвет, с което да се приеме правилник на НИФ, както и да се направят съответните изменения и допълнения в актове на Министерския съвет.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Неприложимо.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Не са извършвани последващи оценки. |
| **2. Цели:*** **Обща цел** - Да се изпълнят изискванията на чл. 54 и да бъдат приети/издадени подзаконовите нормативни актове предвидени в ЗННИИ и да се направят съответните изменения и допълнения в актове на Министерския съвет.
* **Конкретна цел** – Да се приеме правилник в съответствие с новия ЗННИИ, с който да се създаде уредба за устройството и дейността на НИФ, с устойчиви правила и процедури за работата му.
 |
| **3. Заинтересовани страни:** * Националният иновационен фонд като юридическо лице и второстепенен разпоредител с бюджет към Министерството на иновациите и растежа;
* Управител, членове на Изпълнителния съвет на Националния иновационен фонд и административния състав на фонда;
* Министерския съвет;
* Министерството на иновациите и растежа като първостепенен разпоредител с бюджет;
* Изпълнителна агенция за насърчаване на малките и средните предприятия;
* Българската агенция за инвестиции;
* Българската банка за развитие;
* Висши училища и научни организации;
* Търговски дружества по чл. 21, ал. 1, т. 15 от Закона за висшето образование и други Търговски дружества, създадени с участието на висши училища и научни организации;
* Научноизследователски инфраструктури;
* Юридически лица с нестопанска цел;
* Дружества по Закона за задълженията и договорите;
* Физически лица, извършващи иновационна дейност;
* Научно-технологични паркове;
* Търговци и консорциуми;
* Звена за технологичен трансфер;
* Държавата и обществото като цяло, тъй като иновационната дейност е с доказана значимост, чрез която се решават проблеми във всички области на обществения живот.
 |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:** **Описание:** При вариант „Без действие“ не се предприемат никакви действия, които да са пряко насочени към разрешаването на дефинирания проблем. В случай на прилагане на този вариант на действие няма да се даде адекватен отговор на описаните в Проблем 1 обстоятелства, свързани с необходимостта от приемане на правилник на Националния иновационен фонд. **Положителни (икономически/социални/екологични) въздействия:** При приложението на този вариант не се идентифицират положителни въздействия върху нито една от заинтересованите страни. **Отрицателни (икономически/социални/екологични) въздействия:** При избор на този вариант няма да се изпълнят изискванията на чл. 54 и произтичащото задължение от ЗННИИ да бъде приет Устройствен правилник на Националния иновационен фонд. Освен това няма да е съобразена и разпоредбата на чл. 15, ал. 1 от Закона за нормативните актове, където е регламентирано, че нормативният акт трябва да съответства на Конституцията и на другите нормативни актове от по-висока степен. Актовете на Министерския съвет няма да са синхронизирани със закона и направените подзаконови промени. **Специфични въздействия:** няма.**Въздействия върху малките и средните предприятия:** Прилагането на Вариант 1 ще окаже въздействие върху малките и средни предприятия чрез ограничаване на достъпа до финансиране на иновационни проекти. **Административна тежест:** няма.**Вариант 2 „Инициатива за регулаторни мерки с приемане на Постановление на Министерския съвет за приемане на Правилник на Национален иновационен фонд“****Описание:** С предложения проект на акт се цели уреждане на организацията и дейността на Националния иновационен фонд в съответствие с новия ЗННИИ, създаване на конкретни и устойчиви правила и процедури за работата му с гарантирана прозрачност при взимането на решения. Предвижда се в новия правилник органите на управление на фонда да са: изпълнителният съвет, председателят на изпълнителния съвет и управител, които се конституират, определят и функционират при определени условия и ред, посочени в проекта на акт. Предлага се управителят на Фонда да се назначава от министъра на иновациите и растежа, след проведен конкурс. Разликата с действащия до момента на ЗННИИ фонд не беше структуриран като отделна административна структура и това е новост: извеждането на фонда като отделно юридическо лице със седалище в София. Правилата за неговото управление до този момент се приемаха от Министъра на иновациите и растежа, като според новите разпоредби на ЗННИИ, Правилникът на НИФ следва да бъде приет от Министерския съвет. Фондът ще осъществява финансовото стимулиране на иновациите по начин, който да гарантира ефективност и прозрачност на разходването на публичните средства, в съответствие с Националната програма за развитие, Националната стратегия за развитие на научните изследвания, Иновационната стратегия за интелигентна специализация, Рамкова програма за научни изследвания и иновации по чл. 9, ал. 1, т. 3 от ЗННИИ, Рамката за държавна помощ за научни изследвания, развитие и иновации (ОВ, C 414 от 28.10.2022 г.), Рамковите програми за научни изследвания и иновации на Европейския съюз, както и други европейски и международни инициативи, в които България участва. Стратегическата цел на НИФ е повишаването на конкурентоспособността на българската икономика, както и сближаване на отделните участници в иновационната екосистема чрез насърчаване на пазарно ориентирани приложни изследвания и иновации и създаване на среда за по-високи публични и съответно частни инвестиции. Целта е Фондът да се превърне в ключово звено за реализиране на иновационните политики в България. Посредством неговата регламентация, ще може да се отговори адекватно на съвременните предизвикателства и нуждите на българската икономика, както и на отделните участници в иновационната екосистема.Дейността на Фонда ще се осъществява въз основа на тригодишна оперативна програма, изготвена в съответствие с Рамковата програма за научни изследвания и иновации. Тя ще се разработва от управителя на Фонда и ще се приема от Изпълнителния съвет, а утвърждаването й ще се извършва от министъра на иновациите и растежа след съгласуване с министъра на образованието и науката. Финансовата подкрепа от фонда ще се осъществява в съответствие с чл. 59 и чл. 60 от ЗННИИ. НИФ и Фонд „Научни изследвания“ (ФНИ) ще работят синхронизирано, като координацията и синергията при финансирането на фундаменталните и приложните научни изследвания, включително дейностите по разпространението на получените научни резултати и иновациите, новите технологии, технологичния трансфер, изграждането на предприемачески умения и популяризирането им ще бъде подпомагано от Съвета по иновации и научни изследвания, съгласно чл. 17 от ЗННИИ, и с помощта на участието на представител на Министерството на образованието и науката и представители на Министерството на иновациите и растежа в състава на Изпълнителния съвет на фонда. С проекта на акт се цели както създаване на условия за повишаване на националния иновационен капацитет чрез подкрепата на развойната дейност и насърчаване на международното сътрудничество, така и уреждане на реда и условията за това. В проекта на правилник е определен реда за провеждане на конкурсните процедури, организирани от фонда, конкурсната документация, насоките и методиката за оценка за кандидатстване и изискванията към тях. Дейността на Националния иновационен фонд ще се отчита ежегодно до края на първото тримесечие пред Министъра на иновациите и растежа, а публичността на дейността му ще се обезпечава чрез официалната му интернет страница. За прилагането на проекта на акт не са необходими допълнителни средства, тъй като финансовото осигуряване на дейността на фонда ще се осъществява от държавния бюджет в рамките на одобрените със Закона за държавния бюджет средства за съответната година и тригодишната бюджетна прогноза. Създаването на Националния иновационен фонд няма да доведе до увеличаване на щатните бройки в държавната администрация. Необходимото кадрово обезпечаване ще се осъществи за сметка на намаляване на числеността на Изпълнителната агенция за насърчаване на малките и средните предприятия, чрез извършване на компенсаторни промени в нейния устройствен правилник. Настоящото Постановление включва и промени в устройствените правилници и на Министерството на иновациите и растежа, Изпълнителната агенция за насърчаване на малките и средните предприятия и Българската агенция за инвестиции, които предвиждат осъществяване на дейности по споделени услуги. С предложените промени се оптимизират процеси и разходи за административни функции, като счетоводство, правно обслужване и човешки ресурси, които ще се предоставят на второстепенните разпоредители с бюджет към министъра на иновациите и растежа“, за да се осигури по-гъвкаво и ефективно управление. За тази цел се предвижда да се сключват споразумения между главните секретари на администрациите във връзка с дейностите по административно, информационно-техническо, правно, финансово обслужване, управление на собствеността, връзки с обществеността и човешки ресурси.Оптимизацията е отразена в числеността на персонала в администрациите на Минитерството на иновациите и растежа, Изпълнителната агенция за насърчаване на малките и средните предприятия и Българската агенция за инвестиции, която е намалена.С проекта на акт се предлага 2 щатни бройки да преминат от администрацията на Министерството на иновациите и растежа към Министерския съвет, дирекция "Централно координационно звено" (ЦКЗ). Размерът на индивидуалните основни месечни възнаграждения за двете щатни бройки в рамките на одобрените разходи за персонал по бюджета на Министерството на иновациите и растежа за 2025 г., считано от 1 януари 2025 г., не преминава към бюджета на Министерския съвет.Предложената промяна е с цел оптимизиране на работните процеси в дирекция ЦКЗ, което ще доведе до усъвършенстване на дейността на специализираната администрация на Министерския съвет и до укрепване на административния капацитет на дирекцията.**Положителни (икономически/социални/екологични) въздействия:** Приемането на нов Устройствен правилник на Националния иновационен фонд ще доведе до правно обезпечаване на дейността на Фонда и е в съответствие със законодателните промени, извършени в изпълнение на НПВУ. С прилагането на проекта на акт ще се създадат условия за повишаване доверието на бизнеса и обществото към финансиращите иновации структури. Ще се създадат условия за финансиране на най-добрите иновационни проекти чрез осигуряване на обективна оценка от компетентни и независими оценители. С проекта на акт се очаква да се подобри дейността на Фонда като цяло, работата на комисиите, оценката на проектите, отчетността и др. За осигуряване на ефективното функциониране на НИФ като самостоятелен второстепенен разпоредител с бюджет към Министерството на иновациите и растежа, се предвижда щатните бройки за неговото управление и администрация да бъдат прехвърлени от Изпълнителната агенция за насърчаване на малките и средните предприятия (ИАНМСП). Това решение е мотивирано от факта, че НИФ досега функционираше като звено в структурата на ИАНМСП, като използваше нейните административни ресурси и персонал. Прехвърлянето на съществуващи щатни бройки ще позволи запазване на институционалния опит и експертиза, натрупани в ИАНМСП. Административното обслужване на фонда ще се извършва на принципа на споделени услуги с Министерството на иновациите и растежа, което ще оптимизира разходите за административни функции, като счетоводство, човешки ресурси и правно обслужване, и ще осигури по-гъвкаво и ефективно управление на НИФ. Този подход гарантира плавен преход към новата структура на НИФ, като се оптимизира използването на наличните човешки ресурси и се поддържа фискална дисциплина в съответствие с целите за ефективно управление на публичните средства.С предложените промени се оптимизират процеси и разходи за административни функции, като счетоводство, правно обслужване и човешки ресурси, които ще се предоставят на второстепенните разпоредители с бюджет към министъра на иновациите и растежа“, за да се осигури по-гъвкаво и ефективно управление. Независимо, че се създава нова административна структура, предвидена в Закона за насърчаване на научните изследвания и иновациите, общата щатна численост в системата на Министерството на иновациите и растежа се намалява с приблизително 10 на сто. **Отрицателни (икономически/социални/екологични) въздействия:** В хода на извършените проучвания не се установяват отрицателни въздействия върху заинтересованите страни. **Специфични въздействия:** няма. **Въздействия върху малките и средните предприятия:** Прилагането на Вариант 2 ще окаже положително въздействие по отношение на МСП чрез предоставянето на възможност за финансиране на иновационни проекти. **Административна тежест:** Вариант 2 няма да окаже въздействие върху административната тежест.**Вариант 3 „Нерегулативна намеса“** - В конкретния случай този вариант е неприложим, тъй като решаването на проблема е възможно единствено чрез приемане на Постановление от Министерския съвет, с което да се приема правилник на Националния иновационен фонд. |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1****„Без действие“** | **Вариант 2** |
| ***Ефективност*** | **Цел:** Да се приеме правилник в съответствие с новия ЗННИИ, с който да се създаде уредба за устройството и дейността на НИФ, с устойчиви правила и процедури за работата му.  | 3 | 1 |
| ***Ефикасност*** | **Цел:** Да се направят съответните изменения и допълнения в актовете на Министерския съвет | 3 | 1 |
| ***Съгласуваност*** | **Цел:** Да се приеме правилник в съответствие с новия ЗННИИ, с който да се създаде уредба за устройството и дейността на НИФ, с устойчиви правила и процедури за работата му | 3 | 1 |

*1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;**съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:****Вариант 2 „Инициатива за регулаторни мерки с приемане на Постановление на Министерския съвет за приемане на Устройствен правилник на „Националния иновационен фонд“.** **Аргументите за това са свързани със следното:** **1.** Вариант 2 се отличава с най-висока степен на ефективност, във връзка с неговата целесъобразност и с най-висок потенциал за постигане на целите. **2.** Вариант 2 се характеризира с най-висока степен на ефикасност сред идентифицираните варианти на действие с оглед на ефекта за заинтересованите страни и за обществото. **3.** Вариант 2 съдържа най-голям потенциал за изпълнение на държавната политика в областта на насърчаването на научните изследвания и иновациите.*Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**Прилагането на Вариант 2 няма да въздейства по отношение на административната тежест. *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**Прилагането на Вариант 2 няма да засегне съществуващи регулаторни режими и услуги. *1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.**1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?**Прилагането на Вариант 2 няма да доведе до създаване на нови регистри. *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**С приемането на акта и установяването на НИФ ще има значително положително въздействие върху микро-, малките и средните предприятия: чрез предоставяне на целенасочено финансиране на научноизследователска и развойна дейност, НИФ ще подпомогне тези предприятия да разработват и внедряват иновативни продукти, услуги и технологии, повишавайки тяхната конкурентоспособност на националния и международния пазар. Фондът ще улесни достъпа до ресурси на тези предприятия, които често срещат финансови затруднения при инвестиции в иновации, като същевременно ще насърчи сътрудничеството между бизнеса, научните институции и университетите. Това ще стимулира устойчивото икономическо развитие и ще подкрепи трансформацията на българската икономика към по-висока добавена стойност. *Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):**Не са налице потенциални рискове от прилагането на Вариант 2.*Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Провеждането на обществени консултации се осъществява по чл. 26 от Закона за нормативните актове за срок от 30 дни. *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?**Приемането на нормативния акт не произтича от правото на ЕС. *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?**Не се изисква извършване на цялостна предварителна оценка на въздействието поради очаквани значителни последици. *(преценка съгласно чл. 20, ал. 3, т. 2 от Закона за нормативните актове)* |
| **10. Приложения:***Приложете необходимата допълнителна информация и документи.* |
| **11. Информационни източници:**1. [Закон за насърчаване на научните изследвания и иновациите](https://lex.bg/bg/laws/ldoc/2137242579);2. [Правила за управление на средствата на Националния иновационен фонд](https://www.sme.government.bg/uploads/2022/07/PUSNIF_13S-izm.-i-dop..pdf);3. Устройствен правилник на Министерството на иновациите и растежа;4. Устройствен правилник на Изпълнителната агенция за насърчаване на малките и средните предприятия към министъра на икономиката;5. Устройствен правилник на Българската агенция за инвестиции;6. Закон за Българската банка за развитие.*Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност:** Мира Йосифова, директор на дирекция „Политики и анализи“, МИР**Дата:** 30.05.2025**Подпис:**  |